भावेश अग्रवाल ने इवेंट की जानकारी दी, कंपनी ने कहा- बिना हेलमेट पहने स्टार्ट नहीं होगा स्कूटर
इंडियन इलेक्ट्रिक टू-व्हीलर कंपनी Ola Electric भारत में नया इलेक्ट्रिक स्कूटर लॉन्च करने की घोषणा की है। कंपनी के CEO भावेश अग्रवाल ने ट्वीट कर इसकी जानकारी दी है। उन्होंने बताया, 'हमारा अगला प्रोडक्ट इवेंट जुलाई में होगा।'
इंडियन इलेक्ट्रिक टू-व्हीलर कंपनी Ola Electric भारत में नया इलेक्ट्रिक स्कूटर लॉन्च करने की घोषणा की है। कंपनी के CEO भावेश अग्रवाल ने ट्वीट कर इसकी जानकारी दी है। उन्होंने बताया, 'हमारा अगला प्रोडक्ट इवेंट जुलाई में होगा।' भावेश ने इसे एंड आइस एज शो पार्ट-1 (endICEAge) का नाम दिया है।
ट्वीट में भावेश ने स्कूटर की इमेज शेयर की है, जिसमें इसका हेडलैम्प दिख रहा है। इमेज देखकर अंदाजा लगाया जा सकता है कि नए स्कूटर में LED लाइट्स, LED DRLs दिए जाएंगे। साथ ही कंपनी के मौजूदा स्कूटर्स की तरह ही नए स्कूटर का डिजाइन हो सकता है, लेकिन इसमें कुछ नए फीचर्स को भी जोड़ा जा सकता है। इसके अलावा कंपनी की ओर से इस इवेंट के दौरान कई और घोषणाएं भी की जा सकती हैं।
हेलमेट डिटेक्शन सिस्टम लाने की तैयारी में कंपनी
कुछ मीडिया रिपोर्ट्स में दावा किया गया है कि, कंपनी अपने इलेक्ट्रिक टू-व्हीलर में हेलमेट डिटेक्शन सिस्टम लाने की तैयार कर रही है। इस सिस्टम के आने के बाद राइडर के हेलमेट नहीं पहनने पर व्हीकल स्टार्ट ही नहीं होगा। ये सेफ्टी फीचर साइड स्टैंड के ओपन होने पर इंजन स्टार्ट/स्टॉप टेक्नोलॉजी की तरह काम करेगा।
हेलमेट डिटेक्शन सिस्टम कैसे काम करेगा?
इस सिस्टम में राइडर के हेलमेट पहनने का पता लगाने के लिए कैमरे का इस्तेमाल किया जाएगा। कैमरा की मदद से राइडर की इमेज व्हीकल कंट्रोल यूनिट (VCU) को मिलेगी, जो इसे मोटर कंट्रोल यूनिट (MCU) के पास भेजेगी।
व्हीकल को राइड मोड में करने या नहीं करने का फैसला MCU करेगी। अगर व्हीकल राइड मोड में है और सिस्टम को पता चलता है कि राइडर ने हेलमेट नहीं पहना है तो स्कूटर ऑटोमैटिक पार्क मोड में चला जाएगा और डैशबोर्ड पर हेलमेट पहनने के लिए एक रिमाइंडर नोटिफिकेशन आ जाएगा।
OLA ने 5 इलेक्ट्रिक बाइक की झलक दिखाई
इससे पहले कंपनी ने 9 फरवरी 2023 को 5 इलेक्ट्रिक बाइक की झलक दिखाई थी। इसके साथ ही ओला इलेक्ट्रिक ने अपने सक्टूर के नए वर्जन भी लॉन्च किए थे। S1एयर 84,999 रुपए से लेकर 1,09,999 रुपए तक के 3 वर्जन में आती है। जबकि एस1 अब दो वर्जन में अवेलेबल है।
ओला S1 एयर अब 3 वैरिएंट में आएगी
S1 एयर की घोषणा के समय, स्कूटर में 2.5kWh की बैटरी और 101km की रेंज थी। हालांकि, नई ओला S1 एयर रेंज अब 2kWh बैटरी के साथ शुरू होती है और उसके बाद 3kWh और 4kWh वैरिएंट में भी मिलेगी। कंपनी ने यह भी घोषणा की कि जिन ग्राहकों ने 2.5kWh बैटरी के साथ ओला S1 एयर बुक किया था, उन्हें 3kWh बैटरी वैरिएंट में फ्री अपग्रेड मिलेगा।
S1 एयर के 2kWh बैटरी वैरिएंट की IDC रेंज 85km है। 3kWh वैरिएंट में IDC रेंज 125 किमी, जबकि 4kWh वैरिएंट में 165km की IDC रेंज मिलेगी। सभी स्कूटरों में समान 4.5kW मोटर और 85kph की टॉप स्पीड है। कीमतें 84,999 रुपए से शुरू होती हैं, मिड वेरिएंट की कीमत 99,999 रुपये और टॉप वैरिएंट की कीमत 1.10 लाख रुपए है।
पहले कार की झलक दिखाई थी
कंपनी ने 15 अगस्त 2022 को अपनी इलेक्ट्रिक कार की झलक दिखाई थी। ये कार 2024 तक लॉन्च होगी। इसकी कीमत 10 लाख रुपए कम होने की उम्मीद है। कंपनी ने कहा था कि इसकी रेंज 500 किलोमीटर होगी और 4 सेकेंड में 100 किलोमीटर प्रति घंटे की रफ्तार पकड़ लेगी।